ms sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms ms id nl id id pl id id ms id id id id id id ms id id id id id id id id id id id ms id id ms ms ms id ms en ms id id ms ms id id id id hbs_lat ms id ms hbs_lat id en ceb ms id id en id id id id ms id id id id ms ms id id ms ms id id id ms ms ms ms ms id de id id ms ms id id id id id id id id id ms id id id en ms ms en en en en en en en id id id id id en id id jv ms id id it es id id en id ms ms ms ms ms ms
Penyakit Gastrousus: Fahami Simptom IBS & IBS, Baru Boleh Rawat
Bulan Kesedaran Kanser Payudara Sedunia
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Masalah Radang & Rengsa Usus Berbeza, Kenal Pasti Simptom Dulu Baru Boleh Rawat!
Ditulis oleh Asyikin Md Isa Disemak pada 25/07/2021
Disemak secara perubatan oleh Dr. Joseph Tan
Bercakap mengenai penyakit gastrousus, pastinya anda akan mendengar sebutan masalah usus seperti IBS dan IBD. Kedengaran serupa, kan? Tapi hakikatnya, kedua-duanya adalah keadaan yang berbeza.
Penyakit gastrousus: IBS & IBD
Sindrom kerengsaan usus (IBS) adalah istilah bagi gejala yang berlaku apabila kandungan usus besar bergerak terlalu cepat atau terlalu perlahan.
IBS adalah keadaan yang melibatkan fungsi usus. Ujian yang dijalankan tidak akan dapat menunjukkan sebab fizikal untuk gejala penyakit gastrousus ini.
Manakala penyakit radang usus (IBD) merupakan masalah usus yang menyebabkan pembengkakan dan kerengsaan pada saluran pencernaan anda, seperti penyakit Crohn dan kolitis ulseratif (ulcerative colitis).
IBD, disebut doktor sebagai penyakit struktur. Ini bermakna kerosakan fizikal yang menyebabkan simptom pada keadaan usus anda.
Semasa ujian dilakukan menggunakan sinar-X, endoskopi, pembedahan atau biopsi, doktor akan dapat melihat keradangan kronik atau ulser pada usus anda.
Ini bermaksud, anda tidak akan dapat menentukan keadaan yang dialami sama ada IBS atau IBD melalui apa yang dirasai.
Tetapi, usah bimbang. Hello Doktor ada caranya untuk membantu anda membezakan antara penyakit gastrousus IBS atau IBD yang dialami.
Memahami simptom masalah usus IBS & IBD
Sudah pasti untuk mengenal pasti sesuatu keadaan kesihatan itu, ia akan melibatkan simptom.
Untuk penyakit berkaitan usus IBS dan IBD ini, terdapat simptom yang sama dan berbeza yang perlu anda fahami.
Simptom yang sama antara IBS & IBD
Umumnya, masalah kesihatan IBS dan IBD adalah keadaan jangka panjang yang mempengaruhi usus anda, maka kedua-duanya mempunyai beberapa gejala sama, seperti:
Masalah cirit-birit atau sembelit
Kekerapan buang air besar yang banyak atau wujud perasaan harus membuang air besar
Penyakit gastrousus IBS dan IBD ini juga lebih cenderung didiagnosis pada individu muda.
Perbezaan simptom IBS dan IBD
Sindrom kerengsaan usus dicirikan dengan gabungan keadaan seperti:
Kesakitan pada bahagian perut
IBS juga boleh menyebabkan wujudnya rasa mual dan lebih banyak gas daripada biasa.
Sementara itu, penyakit radang usus juga boleh mengakibatkan simptom yang sama dan bertambah buruk dari masa ke masa, termasuklah:
Keradangan pada kulit, sendi atau mata anda
Wujud parut pada usus
Menghadapi masalah kekurangan zat makanan
Pendarahan rektum yang mengakibatkan najis berdarah atau berwarna hitam
Penurunan berat badan atau kehilangan selera makan
Kedua-dua masalah usus ini boleh menyebabkan pergerakan usus secara mendadak, di mana anda mungkin berasakan masih perlu untuk membuang air besar walaupun baru sahaja selepas melakukannya.
Komplikasi penyakit gastrousus IBS & IBD
Tanpa mendapatkan rawatan betul, penyakit radang usus yang dialami boleh meningkatkan risiko masalah serius seperti:
Kehilangan tulang (tulang rapuh)
Lubang pada usus besar
Pelebaran dan pembesaran kolon dengan cepat
Risiko kanser kolon lebih tinggi
Bagi masalah sindrom kerengsaan usus atau IBS, ia dikatakan kurang berbahaya. Komplikasi utamanya adalah melibatkan bagaimana gejala mempengaruhi kualiti hidup seharian anda.
Selain itu, IBS juga dipercayai boleh menyebabkan kemurungan atau kegelisahan.
Rawatan IBS dan IBD
Selalunya rawatan yang dilakukan oleh individu yang menghidap IBS atau IBD adalah dengan mengubah diet pemakanan harian mereka.
Walau bagaimanapun, tiada diet khusus yang sesuai untuk semua individu.
Cara terbaik adalah untuk melakukan rundingan dengan doktor bagi menentukan kesesuaian diet dengan keadaan diri anda, seperti:
Menambah lebih banyak serat, sama ada daripada makanan atau suplemen
Mengelakkan laktosa – biasanya terdapat dalam produk tenusu
Mengurangkan makanan yang mengakibatkan kembung atau perut berangin
Minum lebih banyak air, sama ada melalui pengambilan cecair atau makanan tinggi kandungan air
Menghindari kafein dan kekacang
Hadkan atau elakkan pengambilan FODMAP – sejenis gula yang terdapat dalam beberapa jenis buah-buahan, sayur-sayuran, roti dan produk tenusu
Selain itu, doktor juga biasanya akan merawat IBD dengan ubat-ubatan yang menyasarkan kepada keradangan, contohnya:
Aminosalicylates, berfungsi pada lapisan usus anda dengan membantu penyakit gastrousus IBD ringan atau sederhana
Kortikosteroid akan melemahkan sistem imun. Anda akan disarankan mengambilnya untuk tempoh singkat sekiranya muncul gejala
Imunomodulator turut akan mempengaruhi sistem imun anda. Ia boleh digunakan sebagai rawatan jangka panjang
Terapi biologi akan menjaga protein di dalam badan daripada menyebabkan keradangan
Antibiotik dapat melawan jangkitan berpunca daripada penyakit atau prosedur pembedahan untuk merawatnya
Sesetengah penghidap IBD mungkin memerlukan pembedahan untuk memperbaiki kerosakan saluran pencernaan mereka.
Bagi mereka yang menghidap IBS, doktor mungkin mengesyorkan ubat preskripsi untuk atasi cirit-birit atau sembelit. Ini termasuklah laksatif, antispasmodik dan antikemurungan.
Pengurusan tekanan, akupuntur, hipnoterapi dan teknik relaksasi juga dapat membantu merawat sindrom kerengsaan usus.
Guna kalkulator pengambilan kalori ini untuk menentukan keperluan kalori seharian yang anda perlu, berdasarkan tinggi, berat, umur dan tahap aktiviti anda.
Berapa umur anda? (tahun)
Berapa ketinggian anda? (cm)
Berapakah berat badan anda? (kg)
Berapa aktif anda setiap hari?
Hello Health Group tidak menawarkan nasihat perubatan, diagnosis atau rawatan.
All been accessed on Nov 22, 2020 from
Betul Ke Makan Bersulam Air Punca Perut Buncit? Jom Bongkar 3 Hal Yang Dikaitkan Dengannya
Sering Sakit Perut Selepas Makan Pencuci Mulut? Jaga-Jaga! Anda Mungkin Ada Alahan Ini
Ditulis oleh Asyikin Md Isa Disemak pada 25/07/2021
Disemak secara perubatan oleh Dr. Joseph Tan
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.